familie » Somerstrand Gemeente
Hoe om saam te bid (4-6 jariges)
HuisGeloof: Familie Gebed : 4-6 jariges
Om families te bemagtig om die gereelde gewoonte van gebed te ontwikkel en sodoende die volgende generasie op 'n kragtige manier aan God te verbind.
Ark met rondte tafeltjies vir elke gesin
Inkleurprente en inkleurkryte op elke tafeltjie
Kopie van CLF pamflet "Kom, laat ons bid" vir elke gesin
Elke gesin gaan sit by 'n tafel
Kleur solank hul prente in
Doel van byeenkoms: help gesinne om gebed as gereelde gewoonte te ontwikkel
Vandag net inleiding – om mekaar te herinner dat gebed belangrik is en 'n commitment te maak om saam te bid.
Gesels as gesin: Wat is gebed?
Kommunikeer met God
Vra vir God om hulp
Laat God jou lei in jou lewe
Soek God se wil vir jou lewe
Vertel vir God hoe lief jy hom het
Vra vir God om ander te help
Gesels as gesin: Hoekom is gebed belangrik?
Help ons om God te ken
Herinner ons dat God by ons is
Herinner ons dat God ons kan help
Help ons om ons moeilikhede en moeilike tye met God te deel.
Hierdie is fundamentele goed! Ons wil graag hê ons kinders moet selfversekerd kan bid.
Gesels as gesin: Hoekom bid mense nie?
Geïntimideer: Ons voel dat ons lank moet bid en groot woorde moet bid. Jesus sê dit is nie so nie!
Matteus 6:7-8 Wanneer julle bid, moenie 'n klomp woorde sê en weer en weer dieselfde dinge vra nie. Mense wat nie vir God ken nie, bid so. Hulle dink hulle afgode sal luister na hulle as hulle baie woorde gebruik en lank bid. Julle moenie soos hulle bid nie. Want julle Vader weet wat julle nodig het, Hy weet dit voordat julle dit vir Hom vra. [Die Bybel vir Almal]
Dis nie 'n gewoonte nie: Ons is dalk nie gewoond daarom om gereeld te bid nie.
Besig: Ons lewens is so vol, dat ons nie altyd tyd maak vir gebed nie.
Mark 4:19 Die dinge van die wêreld is soos die dorings wat die koringplantjies toegroei. Vir hierdie mense word ander dinge belangriker as die boodskap van God.
Nie effektief nie: Kan God ons hoor wanneer ons met hom praat?
Psalm 4:3 Die Here sal nou ook hoor wanneer ek roep en vra dat Hy my moet help.
Julle gesin kan op twee maniere 'n lewe van gebed vestig.
Eerstens, ontwikkel 'n roetine van gebed.
Alle mense het roetine nodig – veral kinders! Roetine help ons om belangrike goed te onthou en konsekwent te wees. Ons moet 'n tyd kies wat ons elke dag kan gebruik om met God te praat.
Gesinne noem voorbeelde van verskillende tye wat kan werk as daaglikse gebedstyd:
Voor ons bed toe gaan
Wanneer Mamma en Pappa terugkom van werk af
Wanneer ons saam in die kar ty op pad êrens heen.
ð Gesinne gesels: Wil julle 'n gereelde gebedstyd vestig? Wanneer gaan julle gebedstyd wees?
Tweedens, wees op die uitkyk vir gebedsgeleenthede.
Dis dalk selfs nog belangriker as gereelde gebedstye – om daaglikse geleenthede te gebruik om ons kinders te leer, nie net van gebed nie, maar ook van God se krag en werk in ons lewens. Wanneer ons as deel van ons daaglikse lewe na God toe draai, demonstreer ons op 'n kragtige manier vir ons kinders dat God altyd by ons is en dat ons in 'n verhouding met hom leef.
1 Tessalonisense 5:17 17 Bid elke keer as julle die kans kry. Moet nooit moeg word om te bid nie. God hoor julle! (Die Nuwe Testament vir Kinders)
Dave Teixeira vertel:
My vrou is baie lief vir diere en is veral 'n honde liefhebber. Gevolglik is sy baie sensitief oor hoe mense hul diere versorg. Sy raak veral gespanne wanneer sy sien dat mense hulle honde sommer agter op bakkies laat ry. So, as ons in ons kar ry en ons sien 'n hond agter op 'n bakkie, dan word daar vir die hond gebid.
Hierdie gewoonte het afgesmeer op ons dogtertjie van drie. Sy freak letterlik uit en dring daarop aan dat daar gebid word elke keer wat hy 'n hond agter op 'n voertuig sien.
Oor-gebruik van gebed? Dalk, maar die wonderlike deel van die storie is dat gebed uit die roetine van kerk en etes beweeg het, in ons kar in, enige dag op enige oomblik. Ons gebruik ook gebedsgeleenthede wanneer ons 'n motorongeluk of ambulans sien. Die punt is om te kyk vir geleenthede en om dwarsdeur die dag te bid.
ð Gesinne gesels: Wat sal goeie geleenthede wees om te bid?
Wanneer iemand seerkry. In plaas van die tradisionele "Laat mamma dit beter soen", gebruik die seerkry om hulle te leer dat ons met God kan praat wanneer ons seer het. 'n Eenvoudige troosgebed kan 'n groot impak hê.
Wanneer iemand hartseer is. Kinders voel hartseer oor verskillende goed. Leer jou kinders om regtig hulle bekommernisse op Jesus te werp en eerlik hul gevoelens te verwoord.
Wanneer iemand bang is. Kinders voel dalk bank vir die donker, vir skool toe gaan, vir Kersvader, vir die bure se hond. Moedig hulle aan om vir God te vertel van hul vrese en te vra vir sy beskerming.
Wanneer iemand suksesvol is. Vier jy kind se suksesse deur God te prys vir die gawes wat hy vir hulle gegee het.
Wanneer iemand iets nuuts probeer. Daar is altyd 'n nuwe sport, nuwe vermoë, nuwe stokperdjie. Herinner hulle om God te vra om hulle te help.
Julle het nou twee goed bepaal:
'n Roetine van gebed – gereelde gebedstye. (Sê weer vir mekaar wanneer dit gaan wees.)
Wees op die uitkyk vir gebedsgeleenthede
Ons gaan nou saam bid. Party mense noem die manier waarop ons gaan bid, 'n "popcorn gebed", omdat springmielies so een-een pop.
Elke gesin vat hande. Ek gaan 'n sin sê en elke gesin gaan dan op die ry af die sin voltooi. Ons wag in stilte totdat ek die volgende sin sê. Wanneer ek "amen" sê, sê julle ook almal "amen".